नई नई चीजों को सीखने का शौक रखने वाली शोवोना ने हाल ही में फिल्म एडिटिंग और वीडियो बनाने की कला को सीखने का काम शुरू किया है। शोवोना का कहना है कि किसी नई फोटो का निर्माण उनको नई ऊंचाई का अहसास कराता है। उनकी 365 सीरिज ने उनकी रचनात्मकता को एक अलग मुकाम दिया है। जिसके बाद उन्होने पीछे मुड़कर नहीं देखा। आज उनकी गणना देश की टॉप महिला फोटोग्राफर के तौर पर होती है। इस ऊंचाई में पहुंचने के बावजूद शोवोना अपने पिता के समर्थन और अपने मेंटोर रितम बैनर्जी के सहयोग को नहीं भूली हैं। जिन्होने उनको फोटोग्राफी के विभिन्न शैली को जानने और समझने में काफी मदद की। ताकि वो अपना खुद का एक स्टाइल विकसित कर सके। शोवोना का कहना है कि एक बार इंडस्ट्री में पैर जमाने के बाद उनकी इच्छा है कि वो किसी एक बच्चे की जिंदगी सवांर सकें। शोवोना दुनिया भर की यात्रा कर अपनी मौजूदगी का एहसास करना चाहती हैं।